Escopa

Escopa ye a variant brasileraESCOPA - Saiba como jogar e as regras da Escopa! d'o chuego de naipes Escoba,La Escoba que tamién incluye elementos d'a Escova portuguesa.REGRAS PARA O JOGO DE ESCOVAS​ Istos trés  chuegos son varians d'o chuego de naipes italiano Scopa a partir d'a suya varián Scopa di Quindici.

 Obchectivo 
L'obchectivo d'o chuego ye capturar tantas cartas como siga posible a traviés de combinacions de cartas que dan como resultau 15 puntos. Istas combinacions se realizan con una carta d'a mano y una u mas cartas d'a mesa.

 A baralla y os chugadors 
S'utiliza una baralla espanyola de 40 cartas, u una baralla francesa excluyindo os 8, 9, 10 y comodins. Chugan de 2 a 4 personas. Con 2 u 3 personas se chuga individualmén, con 4 personas se chuga por parellas.

 Valor d'as cartas 
Ta obtener a valor de 15 puntos por capturar cartas, s'han d'observar as suyas valors:
 Rei: 10
 Caballo: 9
 Sota: 8
 Siete a l'As: valen seguntes os suyos respectivos indices numericos

 O chuego 
O chuego sigue a mesma dinamica que a Escoba, manimenos, en a zaguera ronda as cartas sobre a mesa han de sumar 10, 25, 40 u 55 puntos, si no i hai garra d'istas valors significa que i abió una error y os chugadors u parellas han de comprebar as suyas cartas ganadas.

O chugador u parella que cometió una error pierde os tantos d'o partiu. O chugador u parella que no cometió errors recibe 6 tantos mas os tantos por cada escopa obtenida.

Si no i hai errors en o partiu, cada chugador u parella conta debidament os suyos tantos.

 Tanteo 
Mayor cantidat de cartas: o chugador u parella que obtienga mas cartas gana 1 tanto.
Mayor cantidat de cartas d'oros: o chugador u parella que obtienga mas cartas d'oros obtiene 1 tanto.
Mayor cantidat de cartas siete: o chugador u parella que obtienga mas cartas siete gana 1 tanto.
Siete d'oros (sete belo u guindis): o chugador u parella que obtienga o siete d'oros gana 1 tanto.
Toz as cartas siete: si un chugador u parella adube obtener totas as cartas siete, gana 1 tanto adizional.
Totas as cartas d'oros: s'atorgan 3 tantos.
Os chugadors u parellas tamién ganan 1 tanto adizional por cada escopa obtenida.
Si l'oponente (u a parella oponente) ha obteniu menos de 10 cartas: s'atorgan 2 tantos.

 Comentarios 
Os chugadors, previo a lo chuego, pueden dezidir no adoptar:

a regla de sumar a valor d'as cartas sobre a mesa en a zaguera ronda d'os partius.
os siguiens componens d'o tanteo: "totas as cartas siete", "toz as cartas d'oros", "oponente u parella oponente con menos de 10 cartas".

 Referencias